10. szám
2002.

Főigazgatósági Tájékoztató 
A Főigazgatósági Tájékoztató RTF formátumban letölthető
 a JGYTF Kar Internetes honlapjáról: 
www.jgytf.u-szeged.hu/foigtaj 
Szegedi Tudományegyetem Juhász Gyula Tanárképző Főiskolai Kar 
H-6725 Szeged, Boldogasszony sgt. 6. 
Tel.: +36 (62) 546-051, Fax: +36 (62) 420-953 

Tartalom

I. A főiskolai Kari Tanács üléSei 		76

II. HATÁROZATOK 		76

III. KÖZLEMÉNYEK 
 	 1. 	Grezsa Ferenc és Kiss Ferenc emlékülés a JGYTFK Magyar Irodalom Tanszékén 		78
 	 2. 	A Szakképzési Intézet hírei 		78
 	 3. 	Ünnepi tanácsülés 2002. október 10-én 		78
 	 4. 	Klebersberg Kunó-emléknapok 		79
 	 5. 	Olasz állami kitüntetés Szénási Ferencnek 		79
	6. 	Elhunyt Fischer Ernő festőművész 		79
 	 7. 	Galériaavató a Rajz-művészettörténet tanszéken 		79
 	 8. 	Kollégánk emlékére: Dr. Bonifert Domonkos Alapítvány 		80
	
IV. NEMZETKÖZI KAPCSOLATOK 		80

V. ÚJ KARI ORGANOGRAM 		82

VI. FŐIGAZGATÓ-HELYETTESEK FELADATKÖRE 		83

VII. SZABÁLYZAT a Szegedi Tudományegyetem Juhász Gyula Tanárképző Főiskolai Kar hallgatói részére nyújtható támogatásokról és az általuk fizetendő díjakról és térítésekről 		84
I. fejezet: Általános rendelkezések 		84
II. fejezet: A hallgatók részére nyújtható támogatások 		85
IIII. fejezet: A hallgatók által fizetendő díjak és térítések 		86
IV. fejezet: A befizetett díjak felhasználása 		88
V. fejezet: Vegyes, átmeneti és záró rendelkezések 		89
1. sz. 	melléklet: A kötelező szakmai gyakorlatok finanszírozásának rendje 		89
2. sz. 	melléklet: Megállapodás 		90
1. sz. 	függelék: Szabályzat a Szegedi Tudományegyetem Juhász Gyula Tanárképző Főiskolai Kar hallgatói részére a Diákjóléti Bizottság által nyújtható tanulmányi és szociális juttatásokról 		91
2. sz. 	függelék: A Szegedi Tudományegyetem Juhász Gyula Tanárképző Főiskolai Kar demonstrátori szabályzata 		94
3. sz. 	függelék: Köztársasági Ösztöndíj Pályázatokat Elbíráló Bizottság 		94
4. sz.	 függelék: A különeljárási és egyéb díjak fajtái és mértéke 		95 

I.
A  főiskolai Kari Tanács ülései

A Főiskolai Kari Tanács 2002. október 10-én ülést tartott. A napirend a következő volt:
1.	Gyémánt oklevél átadása Erdős Jánosnak (előterjesztő: dr. Galambos Gábor főigazgató)
2.	Köztársasági ösztöndíj adományozásáról szóló értesítések átadása (előterjesztő: dr. Galambos Gábor főigazgató)
3.	Javaslat a kari organogram elfogadására (SzMSz 4. sz. melléklete) (előterjesztő: dr. Galambos Gábor főigazgató)
4.	Javaslat a főigazgató-helyettesek feladatkörének elfogadására (SzMSz. 5. sz. melléklete) (előterjesztő: dr. Galambos Gábor főigazgató)
5.	Javaslat a hallgatói juttatások és térítések kari szabályzatára (előterjesztő: dr. Tóth Szergej főigazgató-helyettes)
6.	Javaslat a felvételi szabályzat módosítására (előterjesztő: Szolgáné dr. Rózsa Zsuzsanna személyügyi és hivatalvezető)
7.	Javaslat a záróvizsgára bocsátás átmeneti kari szabályozására (előterjesztő: dr. Homor Géza főigazgató-helyettes)
8.	Javaslat a nyelvi alapvizsga sikertelenségéből adódó továbblépési nehézség feloldására (TKVSZ módosítás) (előterjesztő: dr. Homor Géza főigazgató-helyettes), (meghívott: Mágoriné dr. Huhn Ágnes a tanulmányi bizottság elnöke)
9.	Támogató javaslat díszdoktori cím adományozására (előterjesztő: dr. Galgóczi László főigazgató-helyettes)
10.	Egyebek

II.
HATÁROZATOK
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2002. október 10-én, tartott ülésén
hozott HATÁROZATAI

1. 	A Szegedi Tudományegyetem Juhász Gyula Tanárképző Főiskolai Kar Tanácsa a 292/2002. (X. 10.) KT. számú HATÁROZATÁVAL 15 igen, 0 nem, 
0 tartózkodás nyílt szavazattal elfogadja a napirendi pontok tárgyalását.
2. 	A Szegedi Tudományegyetem Juhász Gyula Tanárképző Főiskolai Kar Tanácsa 293/2002. (X. 10.) KT. számú HATÁROZATÁVAL 15 igen, 0 nem, 
0 tartózkodás nyílt szavazattal elfogadja az új kari organogramot.
3. 	A Szegedi Tudományegyetem Juhász Gyula Tanárképző Főiskolai Kar Tanácsa 294/2002. (X. 10.) KT. számú HATÁROZATÁVAL 15 igen, 0 nem, 
0 tartózkodás nyílt szavazattal elfogadja a főigazgató-helyettesek feladatkörét (SzMSz. 5. sz. melléklete).
4. 	A Szegedi Tudományegyetem Juhász Gyula Tanárképző Főiskolai Kar Tanácsa 295/2002. (X. 10.) számú KT. HATÁROZATÁVAL 14 igen, 0 nem, 
1 tartózkodás nyílt szavazattal elfogadja a Hallgatói juttatások és térítések kari szabályzatát.
5. 	A Szegedi Tudományegyetem Juhász Gyula Tanárképző Főiskolai Kar Tanácsa 296/2002. (X. 10.) KT. számú HATÁROZATÁVAL 15 igen, 0 nem, 
0 tartózkodás nyílt szavazattal elfogadja a 2003. évi kari Felvételi Szabályzat módosítását. A módosítás:
	a IX. fejezet (2) bekezdés a) pontjában
	egy választott természettudományos tantárgy helyett egy választott tantárgy
	a IX. fejezet (4) bekezdésében
	„A felvételi összpontszámot a hozott pontok és 
a szerzett pontok összeadásával vagy a felvételi vizsgán szerzett pontok megkettőzésével vagy a hozott pontok megkettőzésével kell kiszámítani. 
6. 	A Szegedi Tudományegyetem Juhász Gyula Tanárképző Főiskolai Kar Tanácsa 297/2002. (X. 10.) KT. számú HATÁROZATÁVAL 15 igen, 0 nem, 
0 tartózkodás nyílt szavazattal elfogadja a záróvizsgára bocsátás feltételeinek átmeneti kari szabályozását. Az átmeneti szabályozás 2003. július 31-ig szól. 
A záróvizsgára bocsátás feltételei közül kikerül a képesítési követelményekben szereplő nyelvvizsga kötelezettség, valamint a szakpár abszolutóriumának megszerzése. Fentiek a diploma kiadás feltételei. A nyelvvizsga hiányában záróvizsgázó hallgatók hallgatói jogviszonya megszűnik a záróvizsgát követő 30. napon a szokásos módon. Az egy szakból záróvizsgázó hallgatók jogviszonya megmarad, hiszen a diplomakiadás feltételeként elvárt másik szak befejezése csak így valósulhat meg.
A csak egyik szakból záróvizsgázó hallgatók vizsgaidőszak szempontjából szakonként eltérő elbírálásban részesülnek. A záróvizsgás szakon a negyedéves-, a másik szakon a normál vizsgaidőszak beosztás és szabályozás vonatkozik rájuk. Ennek értelmében az előírt időre meg kell szerezniük 
a végzős szakon az abszolutóriumot. A másik szakon a vizsgaidőszak ettől független, a szokásos szabályok szerint zajlik. Mivel a hallgató önként vállalja ezt az eljárást, nem hivatkozhat felmenő értelemben a másik szak kötelezettségeire.
7. 	A Szegedi Tudományegyetem Juhász Gyula Tanárképző Főiskolai Kar Tanácsa 298/2002. (X. 10.) KT. számú HATÁROZATÁVAL 15 igen, 0 nem,
0 tartózkodás nyílt szavazattal elfogadja a nyelvi alapvizsga sikertelenségéből adódó továbblépési nehézség feloldására vonatkozó javaslatot. Ennek következtében a TKVSZ 118 §-a az alábbiak szerint kiegészül:
	„Sikertelen nyelvi alapvizsga javítására nappali tagozaton, évkihagyóként, a következő vizsgaidőszakokban is lehet újabb kísérletet tenni. Ilyenkor a kurzusfelvételt a Tanulmányi Osztály végzi beiratkozás nélkül. A kurzusfelvétel második, illetve harmadik kurzusfelvételi alkalomnak minősül, a tantárgyfelvétel általános szabályainak megfelelően. Teljesítés esetén normál beiratkozással jön létre az aktív státusz. A fentiek szerinti évkihagyás nem rövidíti a finanszírozott félévek számát, de egy, vagy két félévvel csökkenti a finanszírozotton felüli két költségtérítésmentes félév lehetőségét”.
8. 	A Szegedi Tudományegyetem Juhász Gyula Tanárképző Főiskolai Kar Tanácsa 299/2002. (X. 10.) KT. számú HATÁROZATÁVAL 15 igen, 0 nem, 
0 tartózkodás nyílt szavazattal támogatja a T. F. George a Wisconsini Állami Egyetem Stevens Point (UWSP) fizika professzora számára díszdoktori cím adományozását.

III.
KÖZLEMÉNYEK
(A Közlemények rovatban megjelentek sorrendiségét az időrendiség határozza meg.)

1. 	Grezsa Ferenc és Kiss Ferenc emlékülés a JGYTFK Magyar Irodalom Tanszékén. 2002. október 9-én a SZTE JGYTFK Magyar irodalom tanszéke Grezsa Ferenc és Kiss Ferenc tiszteletére emlékülést rendezett. Az emlékülést Galgóczi László egyetemi tanár, tudományos főigazgató-helyettes nyitotta meg. Elnök: Békési Imre egyetemi tanár. Előadások: Békési Imre (JGYTFK): Nyitó előadás, Olasz Sándor (SZTE BTK): A IV. monográfía, Cs. Varga István (Budapest): „Doleo, ergo sum... Fájok: vagyok!” A „Doleo” motívum a XX. századi magyar költészetben, Kovács András (JGYTFK): Az emlékezés típusai Juhász Gyula lírájában, Monostori Imre (Tatabánya): Reflexiók Grezsa Ferenc Németh László-képére, Vajda Gábor (Szabadka): Akit igazoltak a fejlemények. Kiss Ferenc és a vajdasági magyarság autonómiája, Kozma Dezső (Kolozsvár): Az erdélyi szellemi örökség múltjából: Petelei István publicisztikája, Madácsy Piroska (JGYTFK): Zolnai Béla francia kapcsolataihoz, Bene Kálmán (JGYTFK): A Tragédia szókincse, Bíró Zoltán (JGYTFK): Az irodalomtörténész és kora.
2. 	A Szakképzési Intézet hírei. A Karon belül működő Szakképzési, Továbbképzési és Távoktatási Intézetben az idei tanévtől Akkreditált Iskolarendszerű Felsőfokú Szakképzés (AIFSZ) keretében Banki, Pénzügyi és Számviteli szakügyintéző képzés indult. E képzést a SZTE Gazdaságtudományi Kara hirdette meg és vette fel a hallgatókat, a képzés főiskolánkon folyik. A tanulmányi ügyintézés és az oktatókkal való kapcsolattartás a Szakképzési Intézetben történik. A szakmai tárgyak oktatásában részt vesz a Gazdaságtudományi Kar, a Körösy József Közgazdasági Szakközépiskola és 
a JGYTFK. A jövőben az intézet egy új ÁIFSZ képzés beindítását is tervezi a Déri Miksa Szakközépiskolával közösen. Jelenleg az indításhoz szükséges tananyagok kidolgozása és a személyi, ill. tárgyi feltételek szervezése folyik. Az intézet az elmúlt tanévben három területen, Nevelőszülő, Biztonságszervező és Állatkerti állatgondozó országos beiskolázású új tanfolyamokat indított.
3. 	Ünnepi tanácsülés 2002. október 10-én. Dr. Galambos Gábor egyetemi tanár, a kar főigazgatója gyémántdiplomát adományozott az iskola 60 évvel ezelőtt végzett kollégájának, Erdős Jánosnak, aki nyugdíjba vonulásáig az JGYTFK Gyakorló Iskola Európa hírű Bartók kórusának karnagya volt. A tanár urat a főiskola oktatói, dolgozói és hallgatói nevében egyúttal 80. születésnapja alkalmával is köszöntötték. Erdős János munkásságát eddig is sok kitüntetéssel ismerték el, többek között öt alkalommal kapta meg a Szegedért emlékérmet, kétszer a város alkotói díját, birtokosa a Kodály Zoltán, a Vaszy Viktor, a Liszt Ferenc és a Bárdos Lajos emlékéremnek. 75. születésnapján, 1997-ben a Parlamentben a köztársasági elnöktől vehette át életmű-díjként a Magyar Köztársasági Érdemrend Kiskeresztjét. 1998-ban a Tanárképző Főiskola Honor Pro Meritis kitüntetést adományozott számára. "Hálás vagyok a sorsnak, hogy ma is dolgozhatok, s azért is, hogy munkámban hűséges társaim vannak, lelkes énekeseim, akiknek nem lankad daloló kedvük. Ezért bízom abban, hogy kezem intésére továbbra is szól a dal." – nyilatkozta az ünnepelt. Az SZTE JGYTFK ünnepi tanácsülésen 18 főiskolai hallgató vehette át a köztársasági ösztöndíj adományozásáról szóló díszoklevelet.

JGYTFK Köztársasági ösztöndíjasok 2002
Gyenes Szilvia Adrienn	Angol-művelődésszervező	
Nagy László	Művelődésszervező-rajz	
Király Norbert	Rekreáció-testnevelés	
Simon Ágnes	Művelődésszervező-német nemzetiségi	
Sárzó Adrienn	Rekreáció-testnevelés	
Szabó László Csaba	Rekreáció-testnevelés	
Tóth Anikó	Francia nyelvtanár 3 éves	
Varga Szilvia	Rekreáció-testnevelés	
Kotroczó Éva Eszter	Német-orosz	
Ormai Zoltán	Könyvtár-történelem	
Pusztai Virág	Művelődésszervező-rajz	
Rabóczi Erika	Művelődésszervező-rajz	
Sebők Szilvia Gabriella	Földrajz-rajz	
Higyisánné Magyar Anikó	Művelődésszervező-rajz	
Licska Anikó	Magyar-művelődésszervező	
Ölveczki Imre	Művelődésszervező-történelem	
Szécsi Ildikó	Magyar-művelődésszervező	
Hacker Péter István	Rekreáció-testnevelés	
Lázár Zoltán	Technika-testnevelés	
4. 	Klebersberg Kunó-emléknapok. Klebelsberg Kunó halálának 70. évfordulója alkalmából 2002. október 11-12-e között „Klebersbergi Örökségünk” című tudományos emlékülést tartottak a Városháza Dísztermében. A Tudományos emlékülés fővédnöke Mádl Ferenc köztársasági elnök volt. Főiskolánkat Tőkéné dr. Molnár Gizella főiskolai docens a JGYTFK Közművelődési tanszék vezetője képviselte, aki előadást tartott A felsőoktatás megjelenése Szegeden címmel.
5. 	Olasz állami kitüntetés Szénási Ferencnek. 2002. október 14-én dr. Szénási Ferenc tanszékvezető főiskolai tanár az Olasz Köztársaság elnöke által adományozott olasz állami elismerésben részesült. Főiskolánk tanára az Olasz Köztársaság magyarországi nagykövetétől több évtizedes műfordítói és tanulmányírói tevékenységért, az olasz szolidaritás lovagrendjének csillaggal ékesített keresztjét vette át. 
6. 	Elhunyt Fischer Ernő festőművész. Életének 88. évében elhunyt a Szegedi Tudományegyetem Juhász Gyula Tanárképző Főiskolai Kar Magister Emeritusa, a Rajz- művészettörténet tanszékének nyugalmazott tanszékvezetője. Elment egy kiváló ember, aki nagyszerű művész és tanár, melegszívű, nagylelkű kollega volt. Több mint másfél évtizedes főiskolai oktatómunkáját pedagógus tanítványainak sokasága örökíti át a felnövekvő nemzedékekbe. Munkásságát maradandóan őrzik művei, pedagógiai írásai, valamint az általa írt és róla megjelent kiadványok. Sajátságos stílusa kitörölhetetlen a hazai képzőművészetből. Kedves egyénisége feledhetetlen az őt szeretők és tisztelők körében. Fischer Ernőt, a mindenkor önzetlenül munkálkodó vezető oktatót, élete végéig fáradhatatlanul alkotó művészt mélyen gyászolják kollégái, hallgatói és tanítványai. Emlékét kegyelettel megőrizzük.
7. 	Galériaavató a Rajz-művészettörténet tanszéken. dr. Galambos Gábor főigazgató 2002. október 22-én avatta fel az SZTE JGYTFK Rajz- művészettörténet tanszéken az intézmény galériáját. Az első tárlatot, a tanszékalapító Vinkler László festőművész – Nátyi Róbert művészettörténész gyűjteményéből rendezett – jubileumi emlékkiállítását Szuromi Pál művészeti író nyitotta meg. A kiállítás november 5-ig volt látogatható.
8. 	Kollégánk emlékére: Dr. Bonifert Domonkos Alapítvány. Az SZTE JGYTFK Matematika Tanszéken megalapították a Dr. Bonifert Domonkos Alapítvány a matematika tanításáért és tanulásáért nevű alapítványt, melynek célja, hogy a matematika iránt érdeklődő tanulók tanulmányi előmenetelét segítse, tehetséggondozó táborokat és általános iskolai matematikai versenyeket szervezzen, a matematika módszertani tanár-továbbképzéseken, konferenciákon való részvételt segítse és részt vegyen a matematika-módszertani kiadványok megjelentetésében. Befizetési bizonylatokat a Matematika tanszéken lehet igényelni.

IV. 
NEMZETKÖZI KAPCSOLATOK
Összeállította: dr. Györke Zoltánné főelőadó

DÉKÁNY EDIT főiskolai tanársegéd 2002. 08. 01-től 31-ig a Christian-Albrechts-Universität zu Kiel intézményben végzett könyvtári kutatómunkát. Anyaggyűjtése PhD dolgozatára irányult fordításelméleti témában. A partnerintézmény oktatóival konzultációkat folytatott. Az utazás költségeit a közös tanszéki DAAD projekt biztosította.
FÁYNÉ DR. DOMBI ALICE főiskolai tanár 2002. 08. 30. és 09. 03. között a közvetlen kapcsolatok keretében az Ungvári Nemzeti Egyetem vendége volt. Kutatómunkája a XIX-XX. századi magyar neveléstörténeti emlékek feltárására irányult. Magyar iskolában tett látogatást. Az egyetemi tanévnyitó ünnepségen és a Pedagógia Tanszék értekezletén részt vett. Tájékozódott a pedagógiai gyakorlatokról. Közös szakmai publikációkban, valamint a tanárjelöltek pedagógiai gyakorlatához szakanyag készítésében állapodtak meg. Utazása költségeit a 082. sz. keret biztosította.
DR. GYÖRKE ZOLTÁN főiskolai docens 2002. 08. 30-tól 09. 03-ig a közvetlen kapcsolatok keretében az Ungvári Nemzeti Egyetemen szakmai tanulmányúton vett részt. Megbeszéléseket folytatott az orosz nyelv oktatásának tartalmi és módszertani kérdéseiről. Oktatási segédanyagok, publikációk cseréjére került sor. Könyvtári kutatómunkája az egybevető orosz-magyar nyelvészeti kutatásokra irányult, különös tekintettel az egybevető orosz magyar alaktani és frazeológiai témakörre. Az egyetemi tanévnyitó ünnepségen és a tanszéki tanévnyitó értekezleten részt vett. Tanulmányozta az e félévi oktatási és tudományos-, valamint a tantárgyi programokat, tantárgyleírásokat, az aktuális tankönyveket, s ezek cseréje is megtörtént. Utazása költségeit a 082. sz. keret biztosította.
NÁDUDVARI GABRIELLA főiskolai adjunktus 2002. 08. 24-től 28-ig az Universität Bamberg intézmény által szervezett konferencián vett részt. „Kommunikation gegen die Gier- eine Sonderform des Europa-Diskurzus” címmel tartott előadást, amely a konferencia kötetben megjelenik. Utazási költségeit a fogadó és a 082. sz. keret biztosította.
ACSAINÉ SÁRVÁRI TÜNDE szakvezető tanár 2002. 08. 1-től 31-ig a Christian-Albrechts-Universität zu Kiel intézményben végzett könyvtári kutatómunkát. A kisiskoláskori idegennyelv-oktatás és a nyelvtanárképzés elméleti és gyakorlati háttere témakörben gyűjtött anyagot. Publikációkat készített elő és a szerzett ismereteket alkalmazza a Socrates / Comenius 2.1. projekt megvalósításában, s az oktatómunkában. Utazása költségeit a közös Német Nyelv és Irodalom Tanszéki DAAD projekt biztosította. 
BALOGH JÁNOS főiskolai tanársegéd 2002. 08. 30-tól 09. 04-ig Londonban, az Imperial College által szervezett ECTP-2002 konferencián vett részt. „Application of a Stocuastic Method to the Solution ot the Phase Stability Problem” címmel előadást tartott, amely megjelent a Book of Abstract című konferenciakötetben. Utazása költségeit az APPOL projekt biztosította. 
DR. KARIKÓ SÁNDOR főiskolai tanár 2002. 09. 16-tól 19-ig Plzenben, a „Philosophy, Education and Tradition of European Thinking” című konferencián vett részt. Előadásának címe: Europeanism - Conformity - Youth (In a Philosophical Outlook) Az egyetem Filozófia tanszékével a kapcsolatot felvette, tanulmánykötetek cseréjére sor került. Az egyetem oktatóival megbeszélést folytatott. Utazása költségeit a 082. sz. keret biztosította.
DR. GION JÁNOS főiskolai docens 2002. 08. 30-tól 09. 03-ig a közvetlen kapcsolatok keretében az Ungvári Nemzeti Egyetemen tartózkodott. Tanulmányozta az általános iskolai technika tantárgy oktatásának helyzetét Kárpátalján, s a 10-16 éves korosztály tanárainak képzését. Felmérte, hogy a Technika Tanszéknek milyen lehetőségei vannak szakmai együttműködésre az egyetem Pedagógia Tanszékével, egyéb kárpátaljai tanár-, illetve tanítóképző intézményekkel. Megbeszélést folytatott a közös publikációk lehetőségeiről a magyar technikatanár képzést illetően. Tájékozódott arról, hogy milyen lehetőségei vannak a tanszéknek a kárpátaljai magyar technikatanárok továbbképzésében. Utazása költségeit a 082. sz. keret biztosította.
SZABADYNÉ DR. BÉKÉSI MAGDOLNA főiskolai tanár a közvetlen kapcsolatok keretében 2002. 08. 30-tól 09. 03-ig az Ungvári Nemzeti Egyetemen tartózkodott. Oktatókkal folytatott megbeszélést, részt vett a Pedagógia Tanszék évnyitó értekezletén, valamint a Magyar Tannyelvű Iskola évnyitóján. Énekoktatással kapcsolatos zenei hagyatékok fellelésére került sor, szakmai kapcsolatokat alakított ki. Utazása költségeit a 082. sz. keret biztosította.
OLÁH FERENC főiskolai adjunktus és SZILASSI PÉTER főiskolai adjunktus 2002. 09. 26-tól 30-ig Erdélyben, 40 fős hallgatói csoporttal a „Déli-Kárpátok 2002.” fakultatív terepgyakorlatot vezette. Látványos természetföldrajzi és társadalomföldrajzi folyamatokat, jelenségeket, kultúrtörténeti értékeket mutattak be. Megtekintették az Olt folyó Vöröstoronyi-szorosát, bejárták a Capatina-hegységben a Bistrita-patak szurdokvölgyét a Betyárok barlangjával (Pestera Hajducilor), valamint az egész Kárpátok legmélyebb szurdokvölgyét, a Cheia-szurdokot. A Kazán-szorosban végig hajóztak. A Cserna-völgyben a tektonikus völgy jellemzői önmagukért beszéltek. Megdöbbentő volt számukra az erdélyi területek és a Gréta-dombság, a Havasalföld települései, esetenként lakóinak életkörülményei közötti óriási különbség. Resicabányán egy régészeti kiállítást is megtekintettek. Jártak a Cosia, a Bistrita és a Világörökség részét képező Horezu, valamint a Tismana kolostorban. Utazásuk önköltséges volt. 
JOÓ MARIANNA főiskolai adjunktus 2002. 09. 05. és 07. között Bécsben, a 15th CHER Annual Conference rendezvényen vett részt. Előadásának címe: Main trends in teacher training transformation” Utazása költségeit tanszéki keret és önköltség biztosította.
FÁYNÉ DR. DOMBI ALICE főiskolai tanár 2002. 09. 05-től 07-ig Bécsben, a 15th CHER Annual Conference rendezvényen vett részt. Előadásának címe: „A magyar tanárképzés fejlődésének főbb tendenciái, különös tekintettel az európai ekvivalenciákra” A CHER szakmai nemzetközi tudományos testület tagja lett. Szakmai kapcsolatokat épített. Utazása költségeit 
a 082. sz. keret és önköltség biztosította.
JOÓ MARIANNA főiskolai adjunktus 2002. 09. 05. és 07. között Bécsben, a 15th CHER Annual Conference rendezvényen vett részt. Előadásának címe: Main trends in teacher training transformation” Utazása költségeit tanszéki keret és önköltség biztosította.
FÁYNÉ DR. DOMBI ALICE főiskolai tanár 2002. 09. 05-től 07-ig Bécsben, a 15th CHER Annual Conference rendezvényen vett részt. Előadásának címe: „A magyar tanárképzés fejlődésének főbb tendenciái, különös tekintettel az európai ekvivalenciákra” A CHER szakmai nemzetközi tudományos testület tagja lett. Szakmai kapcsolatokat épített. Utazása költségeit 
a 082. sz. keret és önköltség biztosította.
BÁCSI JÁNOS igazgató 2002. 09. 07-től 14-ig Berlinben, az ESTA - Europa-Institut Berlin által szervezett „Europäisches Lehrerfortbildungsseminar” című továbbképzésen vett részt. Előadásokat hallgatott a változó német iskolarendszerről, vizsgarendszerről, az EU elvárásokról. A nemzetközi kurzust eredményesen teljesítette. Utazása költségeit a OM és a gyakorló iskolai keret biztosította.
ARANYI SÁNDOR tanszékvezető főiskolai docens 2002. 09. 06-tól 15-ig Darmstadt-ban, a „21. Internationales Künstlerplenair in Mirabel 2002” című kiállítás megnyitóján vett részt. Tanulmányútja során megtekintette Speyer és Regensburg különböző román és gótikus műemlékeit, oktatási céllal diafelvételeket készített. Szakmai kapcsolatai bővültek. Utazása költségeit a fogadó biztosította.
DR. PÁL ÁGNES tanszékvezető főiskolai tanár 2002. 09. 11-től 13-ig az Univerzita Konstantína Filozofa 
v Nitre intézmény által szervezett visegrádi négyek konferenciáján vett részt. Előadást tartott „A délalföldi határ menti kisvárosok térszervező ereje” címmel. További kutatásokról, együttműködési programokról folytatott megbeszéléseket. Utazása költségeit a szervező biztosította.

V. 
új kari organogram
(SzMSz 4. sz. melléklete)

Főiskolai  
Kari Tanács

Főigazgató

Vezetői testület

Egységvezetői testület

Ad hoc bizottságok

Tanárok tanácsa

Tanulmányi osztály

Gyakorló iskola

Tanszékek I.

Kollégiumok

Könyvtári Központ

Tanulmányi bizottság

Gyak. képzési bizottság

Diákjóléti bizottság

Kredit és  okt. bizottság

Szakk. távokt. továbbk. int.

Külügyi és pályázati iroda

Szakk.távok. továbbk. Biz.

Külügyi és Pályáz. Bizotts.

Ifjúsági bizottság

Belső Akkre-ditációs Biz.

Tudományos bizottság

FDSZ

HÖK

Főiskolai Értekezlet

Főigazgatói megbízottak

Gondnoki és műsz. iroda

Tanszékek II.

 Tud. diákköri tanács

HÖK iroda

Főigazgatói hivatal

ált. és okt. főig.-h.

ifj. és komm. főig.-h.

tud. főig.-h.

Gazdasági
iroda

Humán erőforrások

HÖK okt. ügyek

HÖK ifjúsági ügyek

Minőségbizt. bizottság

Kubatúra bizottság

Tanszékek III.

JGYF kiadó

Kiadói t.adó testület

Gazdasági bizottság

Felvételi bizottság

Művészeti diákköri tanács

Kult. és rend. iroda

Számítás-technikai

Technika

Matematikai

Biológia

Kémia

Fizika

Földrajz

Tanítóképző

Pszichológia

Nevelés-tudományi

Tanszékek 
I.

Tanszékek 
II.

Szlovák nyelv és irodalom

Román nyelv és irodalom

Francia nyelv és irodalom 

Német nyelv és irodalom 

Olasz nyelv és irodalom 

Orosz nyelv és irodalom

Angol  

Magyar irodalom 

Magyar nyelvi

Alkalmazott egészségtud.

Köz-művelődési 

Rajz- művészet-történet

Ének-zene

Testnevelés

Könyvtár-
tudományi 

Tanszékek III.

Alkalmazott társadalomism.

Alkalmazott nyelvészet

Történelem-
tudományi 

Megtekinthető a http://www.jgytf.u-szeged.hu/szervegys/struktura.htm címen is.

      
VI. 
főigazgató-helyettesek feladatköre
(SzMSz. 5. sz. melléklete)

A főigazgató-helyettesek a hatályos jogszabályok, az egyetem és a kar szervezeti és működési szabályzata alapján segítik a főigazgatót az irányításban, és felügyelik a kari organogram szerint hozzájuk tartozó tanszékeket, intézeteket és bizottságokat. Ezen túlmenően

az oktatási főigazgató-helyettes feladatai

– az alapképzések, szakirányú továbbképzések és szakképzések irányítása,
– a kreditrendszerű oktatás szervezése, koordinálása,
– az egységes tanulmányi rendszer (ETR) felügyelete.
– a kari gyakorlóiskola és a tanulmányi osztály felügyelete,

az ifjúsági és kommunikációs főigazgató-helyettes feladatai

– a kari hallgatói érdekképviselettel és a hallgatói öntevékeny csoportokkal való kapcsolattartás,
– a hallgatói kulturális és művelődési tevékenység koordinálása,
– a kari kollégium, könyvtár és kiadó felügyelete,
– a kari funkcionális PR-tevékenység irányítása és gondozása, 
– a kar kommunikációjának irányítása és felügyelete.

a tudományos főigazgató-helyettes feladatai

– a kari szintű tudományos munka koordinálása és felügyelete,
– a kari szintű tudományos pályázatok összefogása,
– a kari szintű akkreditációs eljárások összefogása, segítése,
– a minőségbiztosítással összefüggő feladatok koordinálása,
– a tudományos diákköri tevékenység felügyelete,
– az oktatói életpályamodell kidolgozása és működtetése.

VII.
Szabályzat 
a Szegedi Tudományegyetem
Juhász Gyula Tanárképző Főiskolai Kar
hallgatói részére nyújtható támogatásokról
és az általuk fizetendő díjakról és térítésekről

A Szegedi Tudományegyetem Juhász Gyula Tanárképző Főiskolai Kar (továbbiakban Kar) Tanácsa [továbbiakban FT] a felsőoktatásról szóló 1993. évi LXXX. törvény 30. § (2) bekezdésében, a 31. § [2] a] pontjában, valamint a 71. § k) és 
l) pontjaiban, valamint az 51/2002. (III. 26.) Kormányrendeletben (továbbiakban Kormányrendelet) foglaltak, valamint a Szegedi Tudományegyetem 2002. július 1.-én kelt 144/2002. számú Egyetemi Tanács [továbbiakban ET] határozata [továbbiakban Egyetemi Szabályzat] alapján a Kari Hallgatói Önkormányzattal [továbbiakban HÖK] egyetértésben, a Kar hallgatói által fizetendő díjakat és térítéseket, a részükre nyújtandó támogatásokat az alábbiak szerint állapítja meg:

I. fejezet
Általános rendelkezések

1. §

A szabályzat hatálya kiterjed:
[1]	a Kar államilag finanszírozott első alapképzésben, első kiegészítő alapképzésben, első szakirányú továbbképzésben, valamint első akkreditált iskolai rendszerű felsőfokú szakképzésben nappali tagozaton tanulmányokat folytató magyar állampolgárságú hallgatóira,
[2]	a Kar külföldi állampolgárságú, államilag finanszírozott képzésben részt vevő hallgatóira.

2. §

A szabályzat hatálya csak kifejezett rendelkezés esetén és az ezen szabályzatban megfogalmazott eltérésekkel terjed ki:
[1]	a Karon államilag finanszírozott, esti vagy levelező tagozatos alapképzésben, illetve esti vagy levelező tagozatos akkreditált iskolai rendszerű szakképzésben,
[2]	a Karon államilag nem finanszírozott, költségtérítéses képzésben részt vevő hallgatókra.

3. §

[1]	A hallgatók részére nyújtható támogatások és az általuk fizetendő díjak és térítések jogcímeit e Szabályzat határozza meg.
[2]	A támogatások és juttatások, továbbá a fizetendő díjak és térítések jogcímeit, feltételeit és mértékét egy tanévre (tíz hónapos oktatási időszakra) kell megállapítani és azokat a Felsőoktatási Felvételi Tájékoztatóban, a Tű főiskolai magazinban és a Főigazgatósági Tájékoztatóban közzé kell tenni.
[3]	Az egyes hallgatók számára a 6.§ [1] a], b], c] és f] pontja szerinti támogatásokat, valamint az általa fizetendő tandíjat egy tanulmányi félévre (öt hónapos oktatási időszakra), a költségtérítést és a kollégiumi férőhelyre való jogosultságot egy tanévre kell megállapítani.
[4]	A fizetendő díjak és a kapott kedvezmények tekintetében az Európai Unió tagországának állampolgárait azonos jogok és kötelességek illetik meg, mint a magyar állampolgárságú hallgatót.
[5]	A FT hatáskörét átruházhatja a Kar oktatóiból és hallgatóiból álló Diákjóléti Bizottságra (továbbiakban DJB), melyben a hallgatók legalább 51%-os képviselettel rendelkeznek. A DJB testületének összetételéről, jogköréről és működésének szabályairól az FT – a HÖK egyetértésével – szabályzatban rendelkezik. (1. sz. függelék)

4. §

[1]	A jogszabály- vagy szabályzatsértés kivizsgálására irányuló kérelmet – a sérelem megjelölésével – a Főigazgatóhoz kell benyújtani. A kérelemre 15 munkanapon belül kell válaszolni.
[2]	Ha jogszabály másképp nem rendelkezik e szabályzat alkalmazásában közismereti tanári szakként azok az egyetemi és főiskolai szintű alapképzési szakok vehetők figyelembe, amelyeken a közoktatásról szóló többször módosított 1993. évi LXXIX. Törvény 17. § (1) bekezdés c)-e) pontjainak képesítési előírásai szerint az ötödik –tizenkettedik évfolyamokon pedagógus-munkakör betöltésére jogosító, a tantárgynak megfelelő szakos tanári szakképzettség szerezhető

II. fejezet

A hallgatók részére nyújtható támogatások

5. §

[1]	A Kari hallgatói előirányzati keretet az alábbi juttatások alkotják:
a]	a hallgatói normatíva keretösszege,
b]	a köztársasági ösztöndíj keretösszege,
c]	a kollégiumi normatíva keretösszege,
d]	a lakhatási támogatás keretösszege,
e]	a tankönyv- és jegyzettámogatás keretösszege,
f]	a sport- és kulturális támogatás keretösszege,
g]	a befizetett díjak és térítések e szabályzatban meghatározott részei,
h]	egyéb források.
[2]	A hallgatói juttatási keretösszeg az [1] bekezdés a], d] és e] pontjaiban meghatározott részeiből áll.
[3]	A hallgató a képesítési követelményekben megjelölt tanulmányi időnek megfelelő számú megkezdett féléven túl nem részesülhet a hallgatói juttatásokból.
[4]	A 15 kreditben meghatározott féléves teljesítést el nem érő hallgató a következő félévben nem részesülhet a hallgatói juttatásokból.
[5]	Az [1] f], g] és h] pontjában meghatározott összegek felhasználásáról a HÖK saját hatáskörében dönt.

6. §

[1]	A hallgatói előirányzati keret felhasználásának jogcímei:
a]	a tantervi előírások teljesítésével összefüggő tanulmányi eredmények alapján megállapított tanulmányi ösztöndíj,
b]	pénzbeli szociális támogatás és a készpénzben nyújtott lakhatási célú támogatás,
c]	a tantervi követelményeken túlmenő kiemelkedő szakmai, tudományos, kulturális, sport- és közéleti tevékenységért megállapított ösztöndíj,
d]	jelen Szabályzatban meghatározott más, egyszeri juttatás,
e]	köztársasági ösztöndíj,
f]	tankönyv- és jegyzettámogatás,
g]	kollégium fenntartása,
h]	kollégiumi férőhely bérlése,
i]	kollégium fejlesztése,
j]	tankönyv- és jegyzet-előállítás,
k]	a képzéshez kapcsolódó belföldi szakmai gyakorlat tanulmányi költségtérítése,
l]	sport- és kulturális támogatás,
m]	természetbeni juttatásként a Kar kollégiumainak férőhelyei, és ahhoz kapcsolódóan a kollégiumi alapszolgáltatások.
[2]	A Kari hallgatói előirányzat köztársasági ösztöndíj keretösszege kizárólag a köztársasági ösztöndíj kifizetésére használható fel. 
[3]	A kollégiumi normatíva keretösszege kizárólag a Kar kezelésében lévő kollégiumok működtetésére használható fel a Kollégiumi Bizottság döntése alapján. 
[4]	A hallgatói juttatási keretösszeg legalább 50%-át az [1] a] pontjában meghatározott támogatásra kell felhasználni.
[5]	A hallgatói juttatási keretösszeg legalább 8%-a, de legfeljebb a hallgatói normatíva 25%-a megnövelve a lakhatási támogatás keretösszegével, használható fel az [1] b] pontjában meghatározott támogatásokra.
[6]	A hallgatói juttatási keretösszeget csak az [1] a]-d], f], h]-j] és k] pontjában meghatározott jogcímekre lehet felhasználni.
[7]	A hallgatói juttatási keretösszeget legfeljebb a lakhatási támogatás keretösszegéig lehet az [1] h], i] pontjaiban meghatározott célokra fordítani.
[8]	Az [1]-ben meghatározott jogcímek keretösszegeinek felhasználását, valamint a hallgatói juttatási keretösszeg felosztási elveit és arányait a költségvetési törvény, az államháztartásról szóló törvény valamint az Egyetemi Szabályzat szabta keretek között a HÖK javaslata alapján az Egyetemi Hallgatói Önkormányzat (továbbiakban EHÖK) előterjesztésében az ET évente fogadja el.

7. §

[1]	A tanulmányi ösztöndíj odaítélésének feltételeit, eljárási rendjét és mértékét a DJB Szabályzat határozza meg. [1. számú függelék]
[2]	Az első évfolyam első tanulmányi félévére beiratkozott hallgató a 6. § [1] b], d] és f] pontjaiban meghatározott jogcímeken kaphat pénzbeli támogatást, tanulmányi ösztöndíjban nem részesülhet.

8. §

A pénzbeli szociális támogatás formái:
állandó szociális támogatás,
rendkívüli szociális támogatás,
lakhatási támogatás,
Bursa Hungarica Felsőoktatási Önkormányzati Ösztöndíj.
A Bursa Hungarica Felsőoktatási Önkormányzati Ösztöndíj elnyerésére kiírt pályázat beadásának feltételeit, az Ösztöndíj odaítélésének részletes szabályait az oktatási miniszter rendeletben állapítja meg.
Az [1] a]-c] támogatások pályázat alapján nyújthatóak. 
A pályázat beadásának, valamint odaítélésének feltételeit és módját a DJB szabályzat állapítja meg. [1. számú függelék]

9. §

[1] 	A 6. § [1] c] és d] pontjaiban szereplő jogcímek
kiemelt ösztöndíjra,
nyelvvizsga-ösztöndíjra;
beiratkozási támogatásra,
demonstrátorok támogatására,
közéleti ösztöndíjra,
egy félévre szóló utazási bérletre és
más, egyszeri támogatásokra
fordíthatóak. 
Az [1] a] és b] pontokban részletezett támogatásokat a DJB szabályzat [1. számú függelék] szerint kell megállapítani.
Az [1] c] pontban meghatározott jogcímen csak az első ízben elsőéves hallgatók részesülhetnek támogatásban. Mértékéről tanévenként a HÖK dönt.
Az [1] d] pontban meghatározott jogcímre jogosultság tekintetében a Demonstrátori Bizottság dönt. A Demonstrátori Bizottság szabályzatát a 2. számú függelék tartalmazza.
Az [1] e]-g] pontjaiban meghatározott támogatásokban a HÖK döntése szerint az 1. §-ban meghatározott hallgatók részesülhetnek.
Az [1] d], e] és g| pontjaiban meghatározott támogatásokban a 2. §-ban meghatározott hallgatók is részesülhetnek.

10. §

[1]	A szakmai gyakorlatokra adható tanulmányi költségtérítés csak tantervileg előírt kurzusoknak a képesítési követelményekben meghatározott képesítési időszak tartamában adható normatív formában meghatározott napidíjként, a HÖK által előterjesztett és az FT által elfogadott szabályzat alapján. [1. számú melléklet]

11. §

[1]	Köztársasági ösztöndíjban az államilag finanszírozott nappali tagozatos, első alap- és első kiegészítő alapképzésben, másod- és felsőbb évfolyamokon tanulmányokat folytató, magyar állampolgárságú, illetve jogszabály vagy nemzetközi megállapodás alapján a magyar állampolgárságú hallgatókkal azonos elbírálás alá eső külföldi hallgatók létszáma 0,8%-ának megfelelő számú hallgató részesülhet, az előző tanévben legalább 55 kredit megszerzése esetén.
[2]	A köztársasági ösztöndíj odaítélésének részletes szabályozásáról a Köztársasági Ösztöndíj Pályázatokat Elbíráló Bizottság [KÖPEB] szabályzata [3. számú függelék] rendelkezik.
[3]	Amennyiben a köztársasági ösztöndíjra pályázott, de elutasított hallgató esetében jogorvoslati eljárás keretében megállapítást nyer, hogy a hallgató érdemes a köztársasági ösztöndíjra és jogosult rá, de azt eljárási hiba folytán nem kapta meg, az oktatási miniszter jogosult a hallgató részére ösztöndíjat adományozni. Ilyen esetekben az ösztöndíjat a Kar a hallgatói előirányzat vagy a központi költségvetésen kívüli forrásai terhére köteles kifizetni.
12. §

[1]	A természetbeni juttatásként meghatározott kollégiumi, illetve a hallgatók elhelyezésére szolgáló egyéb szálláshelyek elosztási rendjét és a felvételi eljárást a Kollégiumi Szabályzat határozza meg. [6. számú függelék]
[2]	A kollégiumi alapszolgáltatásokat, valamint a kollégium használatára vonatkozó szabályokat a Kollégiumi Szabályzat tartalmazza. [6. számú függelék]
[3]	A HÖK kezdeményezésére a férőhelyszám 5%-ának erejéig a kollégiumban elhelyezhető költségtérítéses hallgató, illetve helyben lakó hallgató.
[4]	A lakhatási támogatás keretösszege a HÖK döntése és az FT egyetértése alapján kollégiumi épületek és férőhelyek bérlésére, bővítésére és kollégium céljára szolgáló épület vásárlására is felhasználható.

13. §

[1]	A Kari hallgatói juttatási keretösszeg legfeljebb 2%-a fordítható tankönyv- és jegyzet-előállításra, melynek felhasználásáról a Kiadói Bizottság a HÖK egyetértésével dönt, az FT által tanévenként meghatározott keretek között és elvek alapján. A felhasználásról a HÖK-öt évente írásban tájékoztatni kell. 
[2]	Az 1. §-ban meghatározott hallgatók részére a HÖK minden félévben tankönyv- és jegyzeteltámogatást biztosít, melynek mértékéről minden tanév elején dönt.
[3]	A HÖK a tankönyv- és jegyzettámogatást, készpénz-helyettesítő kártya formájában, minden jogosult hallgató számára egységes módon bocsátja rendelkezésre, minden félévben.

14. §

[1]	Hallgatói munkadíj alapjául szolgáló munkavégzésnek minősül – a személyi jövedelemadóról szóló, többször módosított 1995. évi CXVII. törvényben meghatározott feltételek szerint – a hallgató által megbízási jogviszony keretében végzett
a]	oktatási tevékenység,
b]	kutatási tevékenység,
c]	a Kar egyéb alapfeladatainak és szolgáltatásainak ellátásában való közreműködés.

III. fejezet
A hallgatók által fizetendő díjak és térítések

15. §

[1]	Az 1. §-ban említett hallgatók e szabályzat rendelkezései szerint tandíj, különeljárási díj, kollégiumi díj, valamint egyéb díjak és térítések fizetésére kötelezhetőek.
[2]	Az államilag nem finanszírozott képzésben részt vevő hallgatók költségtérítés, különeljárási díj, valamint egyéb díjak és térítések fizetésére kötelezhetőek.
[3]	Államilag finanszírozott képzésben részt vevő hallgató finanszírozott szakján költségtérítés fizetésére nem kötelezhető.
[4]	A hallgatók által fizetett költségtérítés, tandíj és képzési hozzájárulás mértékéről – a szakot gondozó szervezeti egység és a HÖK véleményének figyelembe vételével – az FT évente dönt 75%-os minősített többséggel.
[5]	Téves díjmegállapítás miatt a hallgató (volt hallgató) – az értesítés kézhezvételétől számított – 15 naptári napon belül fellebbezhet a Főigazgatóhoz. A fellebbezést a Főigazgató 8 munkanapon belül bírálja el.

16. §

(1) Tandíjmentesség illeti meg:
a)	az államilag finanszírozott első alapképzésben, első kiegészítő alapképzésben, az első akkreditált iskolai rendszerű felsőfokú szakképzésben nappali tagozaton tanuló hallgatót, a számított, finanszírozott hallgatói létszámba való beszámítás időtartamában, és azon túl legfeljebb 2 félévig. 
b)	az első alapképzésben és az első akkreditált iskolai rendszerű felsőfokú szakképzésben, esti vagy levelező tagozaton tanuló hallgatót a számított finanszírozott hallgatói létszámba való beszámítás időtartamában, és azon túl, legfeljebb 2 félévig. 
c)	bármely közismereti szakon, hittanár-nevelő szakon szerzett egyszakos tanári oklevéllel már rendelkező, valamint bármely közismereti első tanári szakon tanulmányokat folytató, magyar állampolgárságú hallgatót a második közismereti szakképzettség megszerzésekor nappali, esti és levelező tagozatokon, legfeljebb az első alkalommal felvett második tanári szaknak a képesítési követelményekben meghatározott képesítési időtartamában.
d)	bármely olyan szakon államilag finanszírozott helyre felvett hallgatói jogviszonnyal rendelkező hallgatót, amelynek képesítési követelményei bemeneti követelményként előírják, hogy a hallgatónak felsőoktatási oklevéllel kell rendelkeznie, mindaddig, amíg megkezdett féléveinek száma a képesítési követelményekben meghatározott képesítési időt nem éri el.
[2]	Az előző félévben legalább 15 kreditpontot teljesítő, államilag finanszírozott hallgatót tandíjmentesség illeti meg.
[3]	Az (1) a)-d] pontjaiban felsorolt hallgatók a tandíjmentesség kedvezményét csak egy szakon, szakpáron vehetik igénybe. Ettől eltérni az FT döntése alapján lehet. A hallgatónak a beiratkozás alkalmával fegyelmi és büntetőjogi felelősség terhe mellett kell nyilatkoznia arról, hogy a tandíjmentesség kedvezményét mely intézményben, szakon, szakpáron veszi igénybe, illetve hány megkezdett féléve volt államilag finanszírozott képzésben más intézményben, karon, szakon, szakcsoporton.

17. §

Havi tandíjként az éves hallgatói normatíva legfeljebb 2%-át fizetik a következő félévben
1) az államilag finanszírozott első alapképzésben, első kiegészítő alapképzésben, az első akkreditált iskolai rendszerű felsőfokú szakképzésben és első szakirányú továbbképzésben részt vevő, nappali tagozaton tanulmányokat folytató hallgatók,
2) az államilag finanszírozott első alapképzésben, az első akkreditált iskolai rendszerű felsőfokú szakképzésben részt vevő, esti és levelező tagozaton tanulmányokat folytató hallgatók,
amennyiben a 15 kreditben meghatározott féléves teljesítést nem érik el.
18. §

[1]	A hallgató az adott félévben esedékes tandíját egy összegben köteles befizetni.
[2]	Amennyiben a hallgató az adott félévre esedékes tandíjánál többet fizetett be, akkor a többletet a Kar a bejelentést követő 30 naptári napon belül köteles visszafizetni.
[3]	Amennyiben a hallgató nem teljesíti tandíjfizetési, illetve költségtérítés-fizetési kötelezettségét, úgy az adott félévi vizsgáit nem kezdheti meg. A fizetési kötelezettség elmulasztása esetén késedelmi díjat fizet a hallgató, mely összeget a hallgatói előirányzati keret növelésére kell fordítani.
[4]	Kivételes esetekben az oktatási főigazgató-helyettes a tandíj tekintetében fizetéshalasztást engedélyezhet, illetve fizetés alóli mentességet adhat. 

19. §

[1]	A Kar minden hallgatója az egyetemi, valamint a Kari Tanulmányi, Kredit- és Vizsgaszabályzatban rögzített kötelezettség elmulasztása vagy késedelmes teljesítése esetén különeljárási díjat köteles fizetni. Ezek fajtáját és mértéket a HÖK által megalkotott és az FT által elfogadott szabályzat tartalmazza. [4. számú függelék]
[2]	Egyéb szolgáltatásokért, amelyek nem kapcsolódnak a képesítési követelményekben, illetve a tantervekben foglalt tanulmányi kötelezettségek teljesítéséhez az [1]-ben meghatározottakon túl, a HÖK egyetértésével, más díjak is megállapíthatóak. A díjak összege esetenként nem lehet magasabb az éves hallgatói normatíva 3%-ánál.
[3]	A [2] bekezdés szerinti díjak megfizetésére a hallgató csak a szolgáltatás igénybevétele esetén kötelezhető.

20. §

[1] Költségtérítéses formában tanulmányokat végző hallgatók:
a)	akiket költségtérítéses képzésre vettek fel, 
b) a második vagy további diplomájukat megszerezni kívánó hallgatók (a kivételekről ez a szabályzat rendelkezik), 
c) a nem állami ösztöndíjas, külföldi állampolgárságú hallgatók. 
[2] A Kar köteles tájékoztatni a hallgatót a Szabályzat rendelkezéseiről, az első félévre beiratkozott hallgatóval írásbeli szerződést köt. A szerződésben meg kell határozni a hallgató által az első tanévben fizetendő díjat, térítéseket, a fizetési kötelezettség feltételeit. A Kar a szerződést tíz évig köteles megőrizni. A szerződési minta jelen Szabályzat 2. számú melléklete.
[3] A költségtérítés mértékét második és további évfolyamok esetében a megelőző tanév május 31-ig nyilvánosságra kell hozni az Egyetemi Értesítőben, a Tű főiskolai magazinban és a Főigazgatósági Tájékoztatóban.
[4] A második illetve további évfolyamokon – a képesítési követelményekben meghatározott képzési időt meghaladó legfeljebb két félév időtartamon keresztül – a költségtérítési díj legfeljebb az előző tanévben megállapított díjnak a KSH által előző évre vonatkozóan közzétett fogyasztói árindexszel növelt összege lehet.
[5]	Amennyiben a hallgató államilag finanszírozott képzésben kezdte tanulmányait, és már nem számít államilag finanszírozott hallgatónak, akkor a megkezdett képzésben további két féléven keresztül tőle költségtérítési díj nem szedhető. Ezután költségtérítési díj megfizetésére kötelezhető, ennek mértékének megállapításakor a [3] bekezdésben foglaltakat kell alkalmazni.
[6]	A hallgató a költségtérítést egy félévre egy összegben a beiratkozásig fizeti meg. A költségtérítés megfizetése alól mentesség nem adható. A költségtérítés befizetésére indokolt esetben az oktatási főigazgató-helyettes részletfizetési kedvezményt adhat. Ebben az esetben a hallgató vizsgáit csak akkor kezdheti meg, ha az adott félévre esedékes költségtérítést maradéktalanul befizette.

21. §

[1]	Költségtérítéses képzésben részt vevő, az adott félév első napján terhességi-gyermekágyi segélyben, gyermekgondozási segélyben, gyermeknevelési támogatásban, vagy gyermekgondozási díjban részesülő hallgató, aki alapképzésben, kiegészítő alapképzésben, szakirányú továbbképzésben, vagy akkreditált iskolai rendszerű felsőfokú szakképzésben vesz részt, költségtérítés fizetésére nem kötelezhető.
[2]	A közismereti tanári vagy hittanár-nevelő szakon egyszakos tanári oklevéllel már rendelkező magyar állampolgárságú hallgatók részére a második közismereti tanári szakképzettség megszerzésére irányuló szakon költségtérítés nem állapítható meg a nappali, esti és levelező tagozatokon, az adott tanári szak képesítési követelményeiben meghatározott időtartamban.
[3]	Az [1] és [2] bekezdés alapján kedvezményre jogosult hallgató köteles ennek tényét – az igazolások csatolásával – a beiratkozásig jelezni.

22. §

[1]	A hallgatók a kollégiumi férőhely igénybevétele esetén térítési díjat fizetnek.
[2]	A kollégiumi térítési díj havi összegét a következő részösszegek alkotják:
a]	az alapszolgáltatásokért fizetendő összeg,
b]	a kollégiumi többletszolgáltatásokért fizetendő összeg,
c]	a kollégium fejlesztéséért fizetendő összeg.
[3]	Az egy főre megállapítható kollégiumi térítési díj [2] a] pontban meghatározott elemének havi összege nem haladhatja meg az éves hallgatói normatíva 5%-át.
[4]	A [2] b] és c] pontjában meghatározott részösszegek mértékét az EHÖK egyetértésével az ET állapítja meg.
[5]	A költségtérítéses formában üzemeltetett kollégiumok havi lakhatási díja az éves hallgatói normatíva legfeljebb 5%-a.
[6]	A hallgatók elhelyezésére szolgáló, egyéb szálláshelyek térítési díjait a HÖK véleményének figyelembevételével az FT tanévenként állapítja meg.

23. §

[1]	A külföldi állampolgárságú hallgatók államilag finanszírozott vagy költségtérítéses formában, ösztöndíjasként vagy az Egyetem, illetve a Kar külön megállapodása alapján vehetnek részt a képzésben.
[2]	A külföldi állampolgárságú hallgatók anyagi támogatásáról és az általuk fizetett díjakról és térítésekről az Egyetemi Szabályzat 3. sz. melléklete rendelkezik. 

IV. fejezet

A befizetett díjak felhasználása

24. §

[1]	A tandíjból származó bevétel felosztását a HÖK előzetes véleményének kikérésével az FT határozza meg.
[2]	A 19. § [1] bekezdésben megnevezett díjbevételek 50 %-át a HÖK a hallgatói előirányzat növelésére, továbbá feladatainak ellátására fordíthatja. A fennmaradó 50 % felhasználásának módjáról a Főigazgató a HÖK-el egyetértésben dönt.
[3]	A 22. §-ban megnevezett kollégiumi díj bevétel felhasználásának elveit és kereteit az FT határozza meg.
[4]	A 19. § (2) bekezdésben említett bevételeket az FT határozata alapján lehet felhasználni a képzéssel összefüggő személyi, dologi, működési és fenntartási költségek fedezésére.

V. fejezet

Vegyes, átmeneti és záró rendelkezések

25. §

A hallgató fegyelmileg felelősségre vonható, amennyiben az e szabályzatban meghatározott támogatások elnyerése érdekében valótlan adatot közöl. A fegyelmi eljárás és büntetés tekintetében az SZTE Hallgatói Fegyelemi Szabályzatban foglaltakat kell figyelembe venni.

26. §

(1) A Szabályzat 5. § (1) bekezdésben meghatározott hallgatói előirányzat keretösszegeinek felhasználásáról a Gazdasági és Műszaki Főigazgatóság havonta írásbeli tájékoztatást ad a HÖK részére.
(2) A Kar hallgatóit a HÖK köteles rendszeresen tájékoztatni a részükre nyújtható támogatásokról és az általuk fizetendő díjakról és térítésekről. Az e Szabályzatban meghatározott támogatások valamint díjak és térítések tekintetében az azt megállapítónak kötelessége a rendszeres ellenőrzésről és a hallgatók tájékoztatásáról gondoskodni.

27. §

[1]	Jelen Szabályzatot az FT 2002. október 10-i ülésén hozott 295//2002. számú határozatával elfogadta.
[2]	Jelen szabályzatot az FT a HÖK egyetértésével fogadja el, illetve módosítja 75%-os minősített többséggel. 
[3]	E szabályzat 3. § [5] bekezdésében foglalt rendelkezést Magyarország Európai Unióhoz való csatlakozásáról szóló nemzetközi szerződést kihirdető törvény hatálybalépésének napjától kell alkalmazni.
[4]	E szabályzat mellékletei:
1. sz. melléklet: A kötelező szakmai gyakorlatok finanszírozásának rendje
2. sz. melléklet: Elsőéves költségtérítéses hallgatókkal kötendő szerződés mintája
[5]	E szabályzat függelékei:
1. sz. függelék: Diákjóléti Bizottság Szabályzata
2. sz. függelék: Demonstrátori Bizottság Szabályzata
3. sz. függelék: KÖPEB Szabályzat
4. sz. függelék: A különeljárási díjak fajtái és mértéke

1. sz. melléklet
A kötelező szakmai gyakorlatok finanszírozásának rendje

[1] 	A Főiskolai Tanács által elfogadott képesítési követelményekben rögzített, a kötelező szakmai- illetve terepgyakorlatokon, valamint tanulmányi kirándulásokon részt vevő hallgatók támogatásban részesülhetnek felmerülő kiadásaik fedezésére.
[2] 	A támogatásban a Kar államilag finanszírozott első alapképzésben, első kiegészítő alapképzésben, első szakirányú továbbképzésben, valamint első akkreditált iskolai rendszerű felsőfokú szakképzésben nappali tagozaton tanulmányokat folytató hallgatói részesülhetnek, a finanszírozott hallgatói létszámba való beszámítás időtartamában.
[3] 	A hallgató csak államilag finanszírozott szakján részesülhet támogatásban.
[4] 	A hallgató egy tantárgyelemhez egyszer veheti igénybe a támogatást.
[5] 	A támogatás folyósításának feltétele a Hallgatói Önkormányzathoz (HÖK) benyújtott igénylés. Az igénylésnek tartalmaznia kell:
a]	 a tantárgyelem kódját és nevét,
b]	 a tantárgyelemhez tartozó „heti óraszámot”,
c]	 a tantárgyelemért felelős tanár (tanárok) nevét,
d]	 a tantárgyelemet felvett hallgatók azonosítóját (EHA) és nevét, és
e]	a Tanulmányi Osztály igazolását a tantárgyelem kötelező voltáról.
Az igénylést a tantárgyelemért felelős tanár nyújtja be.
[6] 	A benyújtott igénylésekről a HÖK Vezetőtestülete (VT) dönt.
[7] 	Az igénylés elfogadása esetén a [5] d] pontban szereplő hallgatók közül a támogatásra jogosultak a következő havi tanulmányi ösztöndíjjal együtt kapják meg a támogatást.
[8] 	A támogatás összege nem haladhatja meg a 1600 Ft/nap/fő-t.
[9] 	Az [5] a]-e] pontokban megfogalmazott tartalmi követelményeknek nem megfelelő igényléseket a HÖK VT nem fogadja el.

2. sz. melléklet
Megállapodás

amely létrejött egyrészről a Szegedi Tudományegyetem 	
	 Kara (cím:
	) (továbbiakban Kar) másrészről
............................................. (született:....................................... anyja neve:	
..................................) első évfolyamos 	 szakos,
............................. tagozatos költségtérítéses Hallgató (továbbiakban Hallgató) mint felek között a mai napon az alábbi feltételekkel:
1. 	A Kar vállalja, hogy a felvételi követelményeknek megfelelt Hallgatót - a költségtérítés megfizetése ellenében - az adott szak képesítési követelményeinek megfelelő módon oktatja, a tanulmányok folytatása, valamint a vizsgáztatás és egyéb értékelések során a Hallgatót az államilag finanszírozott Hallgatókkal azonos elbírálásban részesíti.
2. 	A Kar ............................ tanévben az I. félévi költségtérítést .…….............. Ft. összegben állapítja meg. A költségtérítés összege fedezi az egyetemi/főiskolai képzéssel kapcsolatos oktatási kiadásokat, valamint a kincstári vagyon használatáért járó oktatási térítést. A tanulmányok második és további éveiben a költségtérítés összege legfeljebb az előző tanévben megállapított költségtérítésnek a KSH által előző évre vonatkozóan közzétett fogyasztói árindexszel növelt összege lehet. A költségtérítés összegét a megelőző tanév május 31. napjáig a Kar szokásos módon közzé teszi. A Kar a Hallgató részére a tanulmányi eredmények, illetve egyéb különös méltánylást érdemlő körülmény alapján kedvezményt állapíthat meg, mely kedvezmény feltételeit, mértékét és megállapításának módját a Kari Szabályzatban határozza meg.
3.	A Hallgató vállalja, hogy a 2. pontban foglalt költségtérítést egy összegben …………év.............. hó .... napjáig, vagy ...............havi részletekben minden hó ..............napjáig a Kari Szabályzatban meghatározott módon befizeti, (a megfelelő rész kitöltendő) a Szegedi Tudományegyetem Szabályzatában meghatározott egyéb térítéseket az ott meghatározott módon és határidők betartásával teljesíti. Ellenkező esetben a Kar szabályzatban egyéb jogkövetkezményeket állapíthat meg, de a hallgató a vizsgakötelezettségeinek teljesítését nem kezdheti meg.
4. 	A Hallgató tudomásul veszi, hogy végzős hallgatók esetében az abszolutórium megszerzésének feltétele, hogy a Hallgató a költségtérítés-fizetési kötelezettségének eleget tegyen.
5. 	A Kar kötelezettséget vállal, hogy amennyiben a Hallgató az esedékes költségtérítésnél többet fizetett be, akkor a többletet a bejelentést követő 30 naptári napon belül visszafizeti.
6. 	Amennyiben a Hallgató évkihagyást jelent be az adott félévben legkésőbb október 31., illetve március 31. napjáig, részére a befizetett költségtérítés 50 %-a visszajár.

7. 	A Hallgató a 3. bekezdésben meghatározott döntés ellen 15 munkanapon belül fellebbezést nyújthat be a főigazgatóhoz. A fellebbezést a főigazgató 8 napon belül bírálja el.

8. 	A Hallgató kijelenti, hogy a hallgatók által fizetendő díjakról és térítésekről valamint a részükre nyújtható egyes támogatásokról szóló Kari Szabályzatot megismerte és az abban foglaltakat betartja.

A Felek jelen szerződést, mint akaratukkal mindenben megegyezőt elfogadják és az abban foglaltakat aláírásukkal magukénak ismerik el.

Szeged, 200.......................

Hallgató	Főigazgató
1. sz. függelék
Szabályzat a Szegedi Tudományegyetem 
Juhász Gyula Tanárképző Főiskolai Kar hallgatói részére 
a Diákjóléti Bizottság által nyújtható tanulmányi és szociális juttatásokról

A Szegedi Tudományegyetem Juhász Gyula Tanárképző Főiskolai Kar (továbbiakban Kar) Tanácsa a kari Hallgatói Önkormányzattal (továbbiakban HÖK) egyetértésben az ezen Szabályzatban meghatározott jogkörökkel ruházza fel a Kar Diákjóléti Bizottságát (továbbiakban DJB), a következő elvek lefektetése mellett:

1. §

[1]	A Szabályzat hatálya kiterjed a Kar államilag finanszírozott, első alapképzésben vagy első kiegészítő alapképzésben tanulmányokat folytató, magyar állampolgárságú vagy azzal azonos elbírálás alá eső hallgatóira.
[2]	A 15 kreditben meghatározott féléves teljesítményt el nem érő hallgatónak a rákövetkező félévben a DJB támogatást nem ítélhet meg.

2. §

[1]	A DJB feladata az 1. §-ban meghatározott hallgatók közti szociális egyenlőtlenségek csökkentése és a tanulmányi eredmények elismerése, a hatáskörébe utalt összegek felhasználásával, a következő eszközök segítségével: tanulmányi ösztöndíj, állandó szociális támogatás, rendkívüli szociális támogatás, kiemelt ösztöndíj és nyelvvizsga-pótlék.
[2]	A DJB létszáma tíz fő. Tagjai
a]	a DJB elnöke, akit a Kar oktatói közül a Főigazgató választ ki és bíz meg. Az Elnök feladata a felügyeleti jogkör biztosítása és gyakorlása.
b]	a HÖK mindenkori pénzügyi referense, mint a DJB titkára. A Titkár feladata az adminisztrációs ügyintézés, az ülések megszervezése és lebonyolítása.
c]	nyolc hallgatói tag, akiket évente a HÖK Küldöttgyűlése (továbbiakban KGy) választ meg, és ennek alapján bízza meg őket a Titkár.
[3]	A DJB havonként legalább egyszer tartja zárt ülését.
a]	Határozatképesnek tekinthető az ülés, ha azon legalább öt fő vesz részt. Határozatképtelenség esetén a Titkár gondoskodik az ülés öt munkanapon belüli ismételt összehívásáról. Ismételt határozatképtelenség esetén a legközelebbi KGy-ig a DJB jogkörei átruházódnak az Elnökre és a Titkárra.
b]	A szavazás a 4]-ben foglaltak kivételével nyíltan történik. Szavazategyenlőség esetén az Elnök, távollétében a Titkár szavazata dönt.
c]	Az ülésekről jegyzőkönyvet kell készíteni, és azt a kari Hallgatói Irodán (továbbiakban HI) kell elhelyezni.
[4]	A hallgatói tagok felmenthetőek tisztségük alól. A felmentést a DJB egy tagja, vagy a HÖK elnöke kezdeményezheti. Az indítványról a legközelebbi DJB ülésen, titkos szavazással kell dönteni.
[5]	A DJB a kari Tanács felé szükség szerint, de legalább évente, míg a KGy felé félévente beszámolási kötelezettséggel bír. Az Elnök folyamatos kapcsolatban van az ifjúsági főigazgató-helyettessel.

3. §

A tanulmányi ösztöndíj

[1] 	A tanulmányi ösztöndíj egy tanulmányi félév időtartamára adható. Az ösztöndíj összegét az előző tanulmányi félév tanulmányi eredménye alapján kell megállapítani.
[2] 	Tanulmányi ösztöndíjra a valamely szakján 3,5-ös tanulmányi átlagot elérő vagy azt meghaladó teljesítményt nyújtó hallgató jogosult.
[3] 	A tanulmányi átlag meghatározásának módja:
a]	a szakos tanulmányi átlag az adott szak tárgyainak érdemjegyeinek, és – azon tárgyak kivételével, melyeket a hallgató az átlagba be nem számítandónak jelölt – az általános tárgyak jegyeinek számtani átlaga,
b]	párhuzamos képzésben részt vevő hallgató mindkét szakján a szakos tanulmányi átlaga szerint kap tanulmányi ösztöndíjat úgy, hogy a másik tanintézetben vagy karon hallgatott szak esetében az ott lezárt félévi tanulmányi átlagot kell a kari besorolásnál figyelembe venni,
c]	külföldről, féléves vagy hosszabb részképzés után hazaérkező hallgató tanulmányi ösztöndíjának megállapításakor a részképzést megelőző, lezárt félév tanulmányi átlagát kell figyelembe venni,
d]	évkihagyó hallgató esetében az utolsó lezárt félév tanulmányi átlagát kell a tanulmányi ösztöndíj megállapításakor figyelembe venni,
e]	azon hallgató esetében, aki más tanintézményből vagy karról lép át, az utolsó lezárt félév tanulmányi átlagát kell figyelembe venni.
[4] 	A tanulmányi ösztöndíj kiszámításának módszere:
a]	a hallgató saját évfolyamán és szakján belüli tanulmányi átlaga szerint kaphat tanulmányi ösztöndíjat,
b]	minden évfolyam-szak pár esetén az évfolyam-szak hallgatóinak száma és a (KGy által minden év elején meghatározott hallgatói juttatási keretösszeg felosztás által egy hallgatóra megállapított) tanulmányi ösztöndíj keretösszeg felének szorzata osztható szét,
c]	a minimális (azaz a 3,5-ös szakos tanulmányi átlagra járó) tanulmányi ösztöndíj összege 500 Ft/hó/fő,
d]	egyszakos képzésben részt vevő hallgatók esetén a b] és c] pontokban a szakos összegek kétszereseit kell figyelembe venni,
e]	a szakos tanulmányi ösztöndíjnak a minimális tanulmányi ösztöndíjat meghaladó része egyenesen arányos a szakos tanulmányi átlag 3,5-öt meghaladó részével,
f]	kétszakos hallgató tanulmányi ösztöndíja a két szakos tanulmányi ösztöndíj összege,
g]	a tanulmányi ösztöndíj összege nem haladhatja meg a mindenkori köztársasági ösztöndíj összegét.
[5] 	A tanulmányi ösztöndíj egy hallgatóra eső összegét a DJB – a [4] a]-g] pontoknak eleget tevő – számítógépes program segítségével állapítja meg. A program futtatása előtt nyolc nappal a megelőző félévi szakos tanulmányi átlagok kifüggesztésre kerülnek a HI előtti hirdetőtáblán. A program futtatása után csak akkor lehetséges a tanulmányi ösztöndíj egy hallgatóra eső összegének módosítása, ha az átlagok meghatározásakor vagy a program futása közben több hallgatót érintő hiba keletkezett.
[6] 	Ha a tanulmányi ösztöndíjnak a hallgatókra eső összegeinek meghatározása után – a hallgató önhibájából – módosul valamely szakos tanulmányi átlag, a DJB dönt a hallgató tanulmányi ösztöndíjának módosításáról.
[7] 	Ezen szabályzattól való bármely eltérés csak az oktatási főigazgató-helyettes jóváhagyásával lehetséges.

4. §

Az állandó szociális támogatás

[1] 	A HÖK a szociálisan rászoruló hallgatók rendszeres támogatására (ún. állandó szociális támogatás) a hallgatói juttatási keretösszeg évente meghatározott részét fordíthatja, melynek kiosztását a DJB-re bízza. A pályázatot a Titkár a tanév megkezdésekor írja ki.
[2] 	Állandó szociális támogatásra pályázatot adhat be az 1. §-ban meghatározott hallgató, ha nem teljesül rá a beadást kizáró feltételek egyike sem. 
[3] 	A pályázatot az erre rendszeresített igénylőlappal lehet benyújtani. Az igénylőlapról és a pályázati határidőről a Titkár javaslatára a DJB dönt. Az igénylőlapokat a HI-n és a DJB honlapján a beadási határidő lejárta előtt legalább két héttel közzé kell tenni. A kitöltött igénylőlapot és a csatolt igazolásokat a HI-re kell eljuttatni, nem elektronikus úton.
[4] 	A beérkezett pályázatokba csak a DJB tagjai tekinthetnek bele. A pályázatok tárolásáról és védelméről a Titkár gondoskodik.
[5] 	A megítélt állandó szociális támogatás havi összege nem lehet kevesebb, mint 3000 forint.
[6] 	A támogatás mértékének megállapítása a következő elvek figyelembevételével történik:
a]		a pályázóval egy háztartásban élők száma,
b]		a pályázóval egy háztartásban élők jövedelmi viszonyai,
c]		a pályázatban leírt egyéb, szubjektíven értékelt tényezők.
[7] 	A pályázat elbírálását a DJB a HI előtt levő hirdetőtáblán teszi közzé. A döntés ellen a DJB meghatározta fellebbezési időpontig – amely nem lehet kevesebb 8 napnál – fellebbezési kérelemmel lehet élni, melyet a HI-n, a DJB-hez címezve, írásban kell benyújtani. A fellebbezés tárgyát nem képezheti a pályázatban szereplő adatok valódiságát igazoló dokumentumok pótlása.
[8] 	A megítélt támogatások tíz hónapon keresztül kerülnek folyósításra.
[9] 	A DJB jogosult a pályázat kiírására a II. félév elején is. Ekkor is az 1]-7] pontok szerint kell eljárni, de ilyenkor a támogatások csak öt hónapon keresztül kerülnek folyósításra.

5. §

A lakhatási támogatás

[1] 	A HÖK az állami támogatásban részesülő kollégiumi elhelyezésben nem részesülő hallgatók lakhatási támogatására a hallgatói juttatási keretösszeg évente meghatározott részét fordíthatja, melynek kiosztását a DJB-re bízza. A pályázatot a Titkár a tanév megkezdésekor írja ki.
[2] 	Lakhatási támogatásra pályázatot adhat be az 1. §-ban meghatározott hallgató, ha nem teljesül rá a beadást kizáró feltételek egyike sem. 
[3] 	Annak a hallgatónak, aki állami támogatásban részesülő kollégiumban került elhelyezésre, lakhatási támogatás nem ítélhető meg.
[4] 	A pályázatot az erre rendszeresített igénylőlappal lehet benyújtani. Az igénylőlapról és a pályázati határidőről a Titkár javaslatára a DJB dönt. Az igénylőlapokat a HI-n és a DJB honlapján a beadási határidő lejárta előtt legalább két héttel közzé kell tenni. A kitöltött igénylőlapot és a csatolt igazolásokat a HI-re kell eljuttatni, nem elektronikus úton.
[5] 	A beérkezett pályázatokba csak a DJB tagjai tekinthetnek bele. A pályázatok tárolásáról és védelméről a Titkár gondoskodik.
[6] 	A támogatás mértékének megállapítása a következő elvek figyelembevételével történik:
a]		a pályázóval egy háztartásban élők száma,
b]		a pályázóval egy háztartásban élők jövedelmi viszonyai,
c]		a pályázó lakóhelye és a képzési hely közötti távolság,
d]		a pályázatban leírt egyéb, szubjektíven értékelt tényezők.
[7] 	A lakhatási támogatás odaítélésekor biztosítani kell, hogy a kollégiumi elhelyezésre jogosult és kollégiumi pályázatot benyújtott, de elhelyezést nem nyert hallgatók legalább 25%-a részesüljön lakhatási támogatásban.
[8] 	A pályázat elbírálását a DJB a HI előtt levő hirdetőtáblán teszi közzé. A döntés ellen a DJB meghatározta fellebbezési időpontig – amely nem lehet kevesebb 8 napnál – fellebbezési kérelemmel lehet élni, melyet a HI-n, a DJB-hez címezve, írásban kell benyújtani. A fellebbezés tárgyát nem képezheti a pályázatban szereplő adatok valódiságát igazoló dokumentumok pótlása.
[9] 	A megítélt támogatások tíz hónapon keresztül kerülnek folyósításra.
[10] 	A DJB jogosult a pályázat kiírására a II. félév elején is. Ekkor is az 1]-8] pontok szerint kell eljárni, de ilyenkor a támogatások csak öt hónapon keresztül kerülnek folyósításra.

6. §

A rendkívüli szociális támogatás

A HÖK a hallgatók váratlanul felmerülő, a hallgató és/vagy a vele egy háztartásban élők jövedelmi viszonyait jelentősen megváltoztató kiadások vagy bevételi kiesések enyhítésére a hallgatói normatíva évente meghatározott részét fordíthatja, melynek kiosztását a DJB-re bízza.
A rendkívüli szociális támogatásra az 1. §-ban meghatározott hallgatók pályázhatnak.
A pályázatot az erre rendszeresített igénylőlapon lehet benyújtani. Az igénylőlapról, a csatolandó igazolásokról valamint a jelen Szabályzatban nem részletezett esetleges egyéb feltételekről a Titkár javaslatára a Bizottság dönt. Az igénylőlapokat a HI-n kell elérhetővé tenni.
A pályázat állandó jellegű, mind a pályázás lehetősége, mind az elbírálás (július és augusztus hónapok kivételével) folyamatos.
A pályázat benyújtásának szokásos okai:
a pályázó háztartásában gyermek születése,
a pályázó háztartásában elhalálozás,
a pályázó háztartásában élő aktív kereső munkanélkülivé, nyugdíjassá vagy rokkantnyugdíjassá válása,
a pályázó sérelmére elkövetett, rendőrségen bejelentett lopás,
a pályázó vagy a vele egy háztartásában élő személy jelentős jövedelem-kieséssel járó balesete vagy betegsége,
a pályázó és a vele egy háztartásban élők ingatlanvagyonát ért természeti csapás vagy elemi kár.
A pályázat indoka nem lehet az állandó szociális támogatás igénylésekor feltüntetett ok, amennyiben a pályázó részesül állandó szociális támogatásban. 
A benyújtott pályázatokat a Bizottság egyéni elbírálás alapján, a pályázat leadását követő első bizottsági ülésen bírálja el. A megítélt támogatásokról a Titkár nyújt személyes tájékoztatást, és azok a következő havi tanulmányi ösztöndíjjal kerülnek folyósításra.

7. §

A kiemelt ösztöndíj

[1]	A kiemelt ösztöndíj a HÖK által adományozható, a tanulmányi ösztöndíjat kiegészítő támogatás, melynek elbírálásáról a DJB dönt.
[2]	Kiemelt ösztöndíjra azon, az 1. §-ban meghatározott hallgatók pályázhatnak, akik a pályázat beadását megelőző két félévben mind a két szakjukon (egyszakos hallgatók esetén szakjukon) legalább 4.0-s átlagot értek el, továbbá kiemelkedő szakmai, tudományos munkát végeztek.
[3]	A kiemelt ösztöndíj minden félév első hónapjában, 
a Titkár által előterjesztett és a DJB által elfogadott beadási határidőig pályázható, a HI-n található űrlap, a megelőző két félév tanulmányi átlagát igazoló leckekönyv-másolat és a szakmai, tudományos munka igazolásának leadásával. 
[4]	A formai és tartalmi követelményeknek megfelelő pályázatok a DJB soron következő ülésén kerülnek elbírálásra. A Bizottság a pályázatokat azok tartalma alapján kategóriákba sorolja. Az egy kategóriába kerülő hallgatók azonos összegű - ezen ülésén meghatározott - támogatást nyernek el. 
[5]	A pályázatot elnyerők a kiemelt ösztöndíjra öt hónapon keresztül jogosultak.

8. §

A nyelvvizsga-pótlék

[1]	A nyelvvizsga-pótlék a HÖK által adományozható, állami nyelvvizsga letételét jutalmazó támogatási formája, melynek összegéről a DJB dönt.
[2]	Nyelvvizsga-pótlékra a 1. §-ban meghatározott hallgatók pályázhatnak.
[3]	A pályázat elnyerésének feltétele: középfokú vagy felsőfokú meghatározott nyelvvizsga bizonyítvány bemutatása, valamint másolatának leadása a DJB valamely hallgatói tagjának.
[4]	A Titkár javaslata alapján a DJB minden tanév megkezdésekor dönt a nyelvvizsga bizonyítvány típusa szerint elnyerhető támogatás havi összegéről. 
[5]	Az elnyert támogatások a pályázat beadását követő hónaptól a finanszírozott hallgatói létszámba való beszámítása időtartamáig folyósítandó a hallgatóknak, minden (évenként tíz) hónapra.
[6]	A Bizottság által megváltoztatott nyelvvizsa-pótlék összegek a támogatást már elnyert hallgatók részére is az új összegekre módosulnak. 

2. sz. függelék
A Szegedi Tudományegyetem Juhász Gyula Tanárképző Főiskolai Kar 
demonstrátori szabályzata

[1] 	
[1] 	A demonstrátori megbízatás pályázat útján létesíthető. A demonstrátori pályázatot az ifjúsági főigazgató-helyettes kezdeményezésére a tanszékek, intézetek írják ki. 
[2] 	A demonstrátori pályázatot az illetékes tanszékhez kell benyújtani. A tanszék, intézet a pályázatokat véleményezi, rangsorolja, majd döntésre továbbítja a (3) alatt megjelölt Demonstrátori Bizottsághoz (továbbiakban DM). 
[3] 	A demonstrátori pályázatokat a DM bírálja el, melynek összetétele:
- az ifjúsági főigazgató-helyettes, mint a bizottság elnöke,
- az Oktatási Bizottság elnöke,
- a Hallgatói Önkormányzat (továbbiakban HÖK) elnöke,
- a HÖK tanulmányi referense.
[4] 	Döntéséről a DM írásban értesíti az érintett tanszékeket, intézeteket. 
[5] 	A pályázat nyerteseit legkésőbb az adott szorgalmi időszak második hónapjának tizedik napjáig nyilvánosságra kell hozni. 
[6] 	A demonstrátori megbízás megszűnik: 
a]	a megbízási idő lejártával; 
b]	a hallgatói jogviszony megszűnésével; 
c]	a megbízás visszavonásával; 
d]	a megbízásról való lemondással; 
[7] 	A (6) (c.) pontjában nevesített visszavonást alapos indok alapján javasolhatja az a tanszék vagy intézet, amely a demonstrátori megbízást is kezdeményezte. 
[8] 	Az SZTE JGYTFK-n tanulmányokat folytató demonstrátorok díjazásban részesülnek, melynek összegét minden félév elején a HÖK határozza meg.
[9] 	A demonstrátor feladatát közvetlenül a tanszék- vagy intézetvezető határozza meg.
[10] 	A demonstrátor összes időbeli elfoglaltsága nem haladhatja meg a havi 40 órát, melynek ellátása nem zavarhatja tanrendi elfoglaltságának teljesítésében. 
[11] 	A demonstrátori pályázat csak akkor írható ki, ha a pályázatot kiíró tanszéken a demonstrátori munka ellátásához szükséges feltételek rendelkezésre állnak. 
[12] 	A demonstrátori tevékenységet megbízás lejárta után értékelni kell, és azt a leckekönyvbe bevezetni. A demonstrátori tevékenységet a tanszék- vagy intézetvezető három fokozattal minősíti: 
a]	feladatát kiválóan ellátta; 
b]	feladatát jól ellátta; 
c]	feladatát nem látta el. 
[13] 	A demonstrátor jogosult:
a]	a tanszék, intézet helyiségeinek és felszereléseinek használatára;
b]	tanácskozási joggal részt venni a tanszéki értekezleten, megbeszéléseken.
[14] 	A demonstrátor köteles
a]	gondossági kötelemmel eljárva óvni a rábízott anyagokat, felszereléseket,
b]	a tudomására jutott hivatali titkokat bizalmas információként kezelni. 
[15] 	A demonstrátor vizsgáztatási és leckekönyv-aláírási joggal nem rendelkezik. 
[16] 	A demonstrátori tevékenység nem jelent közalkalmazotti munkaviszonyt. 

3. sz. függelék
Köztársasági Ösztöndíj Pályázatokat Elbíráló Bizottság 
szabályzata

1. §

[1]	A pályázók köre: az Oktatási Minisztérium által kiírt pályázatban, valamint a Szegedi Tudományegyetem Köztársasági Ösztöndíj Szabályzatában meghatározott hallgatói kör.
[2]	Pályázati feltételek: az Oktatási Minisztérium általi feltételek és a Szegedi Tudományegyetem Köztársasági Ösztöndíj Szabályzata szerint meghatározottak.

2. §

[1] 	A pályázat kérelemre indul. A pályázatokat az Oktatási Miniszternek címezve a kari Főigazgatóhoz kell benyújtani minden naptári év május-júniusi vizsgaidőszakot követő első munkanapig.
[2] 	A benyújtott pályázatokat kari bizottság rangsorolja, melynek összetétele:
a]		az ifjúsági főigazgató-helyettes, mint a Bizottság elnöke,
b]		a Tanulmányi Osztály vezetője,
c]		a HÖK tanulmányi referense,
d]		a HÖK pénzügyi referense.
[3] 	A bizottság üléséről a tényeket kimerítő jelleggel valós adatokat tükröző, részletes jegyzőkönyv készül. Az elbíráló bizottság valamennyi beérkezett pályázatot érdemben megvizsgál és elbírál. A pályázati kiírásnak nem megfelelő, illetve nem javasolt pályázati kérelmek is a jegyzőkönyvben regisztrálásra kerülnek.
[4] 	Az 1. § [2] bekezdésben megjelölteken kívül kizáró oknak minősül:
a]		a pályázati határidőben az évhalasztás és bukás,
b]		a hallgatói jogviszony szünetelése,
c]		a köztársasági ösztöndíj folyósításának időszakában a képzési követelményekben megjelölt tanulmányi időszak túllépése.
3. §

[1] 	A pályázatokat az ifjúsági főigazgató-helyettes terjeszti fel a jogszabályban és az Szegedi Tudományegyetem által meghatározott időpontra és módon.
[2] 	Egyebekben a pályázatok elbírálására a Főhatóság, valamint a Szegedi Tudományegyetem mindenkor ezen ügykörre vonatkozó, hatályos rendelkezései az irányadóak.

4. sz. függelék
A különeljárási és egyéb díjak fajtái és mértéke

A Szegedi Tudományegyetem Juhász Gyula Tanárképző Főiskolai Kar (továbbiakban Kar) hallgatói részére nyújtható támogatásokról és az általuk fizetendő díjakról és térítésekről szóló szabályzatban (továbbiakban Szabályzat) meghatározott díjakon felüli egyéb szolgáltatásokért, amelyek nem kapcsolódnak a képesítési követelményekhez, illetve a tantervekben foglalt kötelezettségek teljesítéséhez, a szolgáltatás igénybevétele esetén az alábbi díjakat kell fizetni:

[1]	Tandíjat köteles fizetni minden, a Karral hallgatói jogviszonyban álló hallgató, aki a megelőző szemeszterben a 15 kreditben meghatározott féléves teljesítést nem érte el. Ez arra az esetre is vonatkozik, ha a hallgató más felsőoktatási intézményben és/vagy karon, szakon, vagy tagozaton és képzési formában kezdte meg tanulmányait. A tandíj havi összege 1000 Ft.
[2]	Kurzusismétlési díjat köteles fizetni az a hallgató, aki egy kötelező tantárgyelemet (vagy azt helyettesítő kurzust) másodszor, vagy harmadszor vesz fel. A kurzusismétlési díj tantárgyanként 3000 Ft, amelyet a kurzusfelvételkor kell befizetni, az erre rendszeresített csekken. A befizetésekről a Tanulmányi Osztály (továbbiakban TO) nyilvántartást vezet.
[3]	Az a hallgató, akinek a kollokviumi, szigorlati vagy záróvizsgája elégtelen, vizsgaismétlési díjat fizet. A vizsgaismétlési díj összege:
a]	első ismétlésnél 500,- forint;
b]	a második vagy további ismétlésnél 800,- forint;
c]	záróvizsga esetén első ismétlésnél 1000,- forint;
d]	második vagy további megismételt záróvizsga esetén 2000,- forint.
e]	a hallgató kérésére végzett javítóvizsga díja 200,- forint.
[4]	A gyakorlati jegy javítása nem számít ismételt vizsgának.
[5]	Különeljárási díjat fizet az a hallgató – a volt hallgató is –, aki tanulmányi ügyeivel kapcsolatos határidőhöz kötött feladatait az előírt határidőn belül nem teljesíti. A különeljárási díj összegét a TO rója ki. A kirovás jogcímei:
a]	utólagos beiratkozás: 300,-forint,
b]	tandíjfizetés elmulasztása: 500,- forint,
c]	leckekönyv határidő utáni leadása (a leckekönyv leadásának határideje a beiratkozás napja, a halasztott vizsga esetén a főigazgatói vizsganapot követő első munkanapnak a 15. órája): 300,- forint,
d]	szakdolgozat késői leadása: 300,- forint;
e]	minden egyéb határidő elmulasztása: 300,- forint.
[6]	A (3) és (5) pontok alatti díjakat az erre a célra rendszeresített csekken kell befizetni. A csekk „közlemény” rovatában fel kell tüntetni a befizetés jogcímét. A befizetés megtörténtéről a Gazdasági Hivatal nyilvántartást vezet, s azt igény szerint megküldi a kari Hallgatói Önkormányzatnak (továbbiakban HÖK). A tandíj és a vizsgaismétlési díj befizetését a hallgató leckekönyvébe is be kell jegyezni. A különeljárási díj kivetéséről a TO előadói tételes nyilvántartást vezetnek.
[7]	Téves díjmegállapítás miatt a hallgató 15 munkanapon belül az oktatási főigazgató-helyetteshez fellebbezéssel élhet. A fellebbezést a főigazgató-helyettes 8 munkanapon belül bírálja el.
[8]	A (3) és (5) pontok alatti díjak összegének felhasználásáról a Szabályzat 26. § (2) bekezdése rendelkezik. A HÖK rendelkezésére bocsátott keret az alábbiakra használható fel:
a]	a hallgatói előirányzat növelésére, 
b]	a HÖK feladatainak ellátására.
Ezen keret felhasználásról a HÖK saját hatáskörében dönt.
[9]	Az (1) és (2) alatti díjak felhasználásáról a Kar éves költségvetésének elfogadásakor a Kari Tanács határoz.

Főigazgatósági Tájékoztató
A Főigazgatósági Tájékoztató RTF formátumban letölthető
a JGYTF Kar Internetes honlapjáról:
www.jgytf.u-szeged.hu/foigtaj
Szegedi Tudományegyetem Juhász Gyula Tanárképző Főiskolai Kar
H-6725 Szeged, Boldogasszony sgt. 6.
Tel.: (+36) 62 546-051, Fax: (+36) 62 420-953
Felelős kiadó: dr. Galambos Gábor főigazgató
Felelős szerkesztők:
Szolgáné dr. Rózsa Zsuzsanna hivatalvezető
dr. Tóth Szergej főigazgató-helyettes
Kiadványterv: Annus Gábor
Technikai szerkesztő: Szécsi Zoltánné előadó
Nyomdai kivitelezés és korrektúra: Czutor Zoltán nyomdász
Megjelent: 2002. év november havának második felében, 250 példányban